রায়ান গসলিং
রায়ান থমাস গসলিং (জন্ম ১২ নভেম্বর, ১৯৮০) হলেন একজন কানাডীয় অভিনেতা ও সঙ্গীতশিল্পী। ডিজনি চ্যানেলের "দ্য মিকি মাউস ক্লাব" (১৯৯৩-১৯৯৫) এ শিশু শিল্পী হিসেবে তিনি তার কর্মজীবন শুরু করেন এবং পরবর্তীতে "আর ইউ অ্যাফ্রেড অফ দ্য ডার্ক?" (১৯৯৫) এবং "গুজবাম্পস" (১৯৯৬) এর মত পারিবারিক অনুষ্ঠানে তাকে দেখা যায়। চলচ্চিত্রে তার প্রথম কাজ হল নব্য-নাৎসিবাদ বিষয়ক "দ্য বিলিভার" (২০০১) এবং পরে তিনি কয়েকটি স্বাধীন চলচ্চিত্র, যেমন "মার্ডার বাই নাম্বার্স" (২০০২), "দ্য স্লটার রুল" (২০০২) এবং "দ্য ইউনাইটেড স্টেটস অফ লিল্যান্ড" (২০০৩) চলচ্চিত্রে অভিনয় করেন।
ফার্স্ট ম্যান
ফার্স্ট ম্যান ২০১৮ সালের একটি বায়োগ্রাফিক্যাল ড্রামা চলচ্চিত্র, যার পরিচালক ডেমিয়েন চ্যাজেল্লি এবং রচয়িতা জশ সিঙ্গার। জেমস আর. হ্যানসেন রচিত "ফার্স্ট ম্যান: দ্য লাইফ অব নিল এ. আর্মস্ট্রং" বইয়ের উপর ভিত্তি করে চলচ্চিত্রটি নির্মিত হয়েছে। চলচ্চিত্রটিতে অভিনয় করেন রায়ান গোসলিং, ক্লেইর ফয়, জেসন ক্লার্ক, কাইল চ্যান্ডলার, কোরি স্টোল, সিয়ারেন হিন্ডস, ক্রিস্টোফার অ্যাবোট, প্যাট্রিক ফুগিট এবং লুকাস হ্যাস।